لیورپول اونیورسیتتینین امکداشلاری تدقیقات آپاراراق، تویوق یومورتاسینین پهریز ساخلایان آداملار اوچون شکسیز فایداسینی ثبوتا یئتیریبلر.
آخار. آذ خبر وئریر کی، چکیسینی آزالتماق ایستین آداملار گونده آزی ایکی یومورتا یئملیدیرلر. حالبوکی لاپ بو یاخینلاردا حکیملر بیلدیرمیشدیلر کی، یومورتا خولسترینین سوییهسینی آرتیریر. بونا گؤره ده خصوصاً پهریز دؤورونده یومورتا یئمک توصیه اولونمور.
آنجاق ۴۵۰ اورتایاشلی کؤنوللونون ایشتیراکی ایله سونونجو تدقیقات گؤستریب کی، اوچایلیق آشاغی کالوریلی پهریز زامانی بوتون ایشتیراکچیلار، اورتا حسابلا، ۴،۵ کیلوگرام آریقلاییبلار. کؤنوللولری ایکی قروپا آییریبلار. بیرینجی قروپ یومورتا یئییب، ایکینجی قروپون راسیونوندان یومورتا تمامیله چیخاریلیب. بو زامان قاندا خولسترینین سوییهسی تحلیل ائدیلیب.
اکسپرتلر یومورتا یئییب-یئمهمهسیندن آسیلی اولمایاراق، بوتون کؤنوللولرین قانیندا خولسترینین سوییهسینین آزالدیغینی گؤرنده تعجوبلنیبلر. اودور کی، یومورتا گؤزل قامت اوچون مهوم ساییلان زولال منبعیی اولدوغونا گؤره، اونو آریقلایان آداملار اوچون مجبوری محصول سایماق اولار. یئری گلمیشکن، عالیملر تکجه تویوق دئییل، هم ده بیلدیرچین یومورتالارینا دقت ائتمیی توصیه ائدیرلر.
azb_Arab azb_Arab azb_Arab azb_Arab